Boliga Skøde – særlige vilkår og betingelser

*Gældende fra d. 26.06.2020*

# Boliga Skødes vilkår og betingelser

## Introduktion

Velkommen til Boliga Skøde, der er en del af Boliga ApS, CVR-nummer 30486188, Per Henrik Lings Allé 4, 5., 2100 København Ø.

Udover Boliga ApS’ generelle vilkår og betingelser gælder særlige vilkår og betingelser, når du bestiller et af Boliga Skødes produkter.

Ved bestilling accepterer du disse vilkår og betingelser. Vi opfordrer dig derfor til at læse nærværende vilkår og betingelser grundigt igennem.

## Generelt

Når du har tilmeldt dig som bruger på Boliga giver dit brugernavn og adgangskode dig adgang til køb af Boliga Skøde. Har du udelukkende oprettet dig som bruger på Boliga.dk er brugeradgangen gratis. Boliga Skøde er et tilkøbsprodukt til denne bruger.

Se særlige vilkår og betingelser, herunder abonnementsbetingelser, for brugere af Boliga.dk: <https://www.boliga.dk/vilkaar-og-betingelser>

Aftalen reguleres efter dansk lovgivning og alle tvister udsprunget heraf skal løses ved en dansk domstol som værneting.

## Produkt

Boliga Skøde gør tinglysningsprocessen lettere. Boliga Skøde indhenter alle de nødvendige oplysninger for, at din bolighandel kan fuldendes. Vi sørger for at skødet udarbejdes og tinglyses – ligesom vi også kan hjælpe dig med at udarbejde refusionsopgørelsen, når boligen er overdraget. Hele processen foregår elektronisk, hvilket sparer dig for høje gebyrer og lange mailkorrespondancer med rådgivere, sagsbehandlere og advokater.

Tilkøbsprodukter til Boliga Skøde: Refusionsopgørelse, Sikkerhed til ejerforening og Køberrådgivning.

Læs mere om produkterne her: <https://www.boliga.dk/skoede/faq>

**Boliga Skøde gør særlig opmærksom på, at Boliga Skøde ikke yder rådgivning eller undersøger eller tager stilling til indholdet af materiale i forbindelse med tinglysning af skøde, udarbejdelse af refusionsopgørelse eller i forbindelse med sikkerhed til ejerforeningen.**

Samarbejdspartner – Købersmægler.dk ApS

Ønsker du at købe produktet *Køberrådgivning* ydes rådgivning af Købersmægler.dk ApS. Boliga Skøde videresender relevante informationer til Købersmægler.dk ApS, der vil tage særskilt kontakt til dig.

Det er Boligas ansvar at sikre, at dine personoplysninger ikke bliver misbrugt. Derfor stiller vi høje krav til vores partnere, når dine personoplysninger bliver brugt uden for Boliga. Vi sikrer derfor altid, at vores partnere garanterer, at dine personoplysninger er beskyttet.

## Afgift ved tinglysning af skøde

Udover prisen du betaler til Boliga, skal du betale en afgift ved tinglysning af skøde.

Tinglysningsafgiften for et ejerskifte er fastsat af Skat og udgør som hovedregel 0,6 procent af købesummen. Oveni det kommer kr. 1.750, hvis der er tale om et enfamilieshus, ejerlejligheder, flerfamilieshus eller et sommerhus.

## Ændringer af Boliga Skødes vilkår og betingelser

Boliga Skøde forbeholder sig ret til løbende at ændre, opdatere eller rette disse vilkår og betingelser.

## Personlige oplysninger

Når du køber produkter på Boliga Skøde, beder vi om dine personlige oplysninger. Det gør vi for at kunne levere serviceydelsen til dig. Personoplysninger bruges til at gennemføre den service, som oplysningerne er indsamlet i forbindelse med.

Oplysningerne bruges derudover til at få større kendskab til dig og øvrige brugere af websitet. Denne brug kan bl.a. omfatte undersøgelser og analyser, der er rettet mod en forbedring af vores og vores partneres produkter, tjenester og teknologier, samt visning af indhold og reklamer, der er tilpasset dine interesser og hobbyer.

Obligatoriske oplysninger vil altid være tydeligt markeret, og alle andre oplysninger i forbindelse med et køb eller tilmelding til en serviceydelse vil være frivillig. Oplysningerne vi beder om, vil primært være navn, adresse, e-mail, telefonnummer, køn, alder, men kan også være andet.

Hos Boliga Skøde vil det også være nødvendigt med adresse på ejendommen, der skal tinglyses skøde på, samt oplysninger om sælger/køber, handlen generelt og dokumenter hertil.

Boliga opbevarer personoplysninger på computere med begrænset adgang, som er placeret i kontrollerede faciliteter. Boligas sikkerhedsforanstaltninger kontrolleres løbende for at sikre, at personoplysninger håndteres forsvarligt.

Personoplysninger lagres inden for Det Europæiske Økonomiske Samarbejdsområde (”EØS”), men kan også overføres til og anvendes i et land uden for EØS. En sådan overførsel af dine personlige oplysninger udføres i overensstemmelse med gældende lovgivning.

Dine oplysninger kan deles inden for Boliga Gruppen (se oplysninger om virksomheder i Boliga Gruppen A/S’ årsrapport) og med vores forretningspartnere til forskellige formål, f.eks. for at opfylde en forpligtelse overfor dig, forbedre vores service og med henblik på systemadministration, statistik, forskning, analyse og markedsføring. Boliga ApS har ret til ved henvendelse fra politi, domstol eller anden tilsvarende offentlig myndighed at give adgang til samtlige af dine registrerede oplysninger

For mere information om brug af persondata, refereres der til vores generelle Cookiepolitik

* <https://www.boliga.dk/privatlivspolitik>samt persondatapolitik
* <https://www.boliga.dk/persondatapolitik>

## Fortrydelse

Visse ydelser, der kan købes på Boliga.dk, er omfattet af ’Lov om forbrugeraftaler’. Loven giver dig som forbruger bl.a. mulighed for at fortryde køb, der er foretaget via internettet inden for 14 dage, eller indtil en ydelse er produceret eller leveret. Nogle ydelser og produkter fra Boliga.dk er produceret og leveret umiddelbart efter købet, og din ret som forbruger til at fortryde købet udløber på dette tidspunkt.

Gælder der en indskrænkning i din ret til at fortryde et køb på Boliga.dk, vil dette fremgå tydeligt i forbindelse med det konkrete køb.

**Boliga Skøde er et bestillingskøb. Da der er tale om et bestillingskøb bortfalder din fortrydelsesret. Et bestillingskøb vil sige, at det ikke er en standardvare, men en vare særligt tilpasset dine behov.**

* 1. Ønsker du at udøve din fortrydelsesret

Fortrydelsesretten udløber 14 dage efter den dag hvor aftalen er indgået, eller du har fået varen i fysisk besiddelse.

For at udøve fortrydelsesretten skal du meddele os din beslutning om at fortryde aftalen eller købet i en utvetydig erklæring (fx ved postbesørget brev eller e-mail).

Fortrydelsesretten er overholdt, hvis du sender din meddelelse om udøvelse af fortrydelsesretten, inden fortrydelsesfristen er udløbet.

* 1. Følger af fortrydelsesretten

Hvis du udøver din fortrydelsesret, refunderer vi alle betalinger modtaget fra dig, herunder leveringsomkostninger uden unødig forsinkelse og under alle omstændigheder senest 14 dage fra den dato, hvor vi har modtaget meddelelse om din beslutning om at fortryde en aftale eller køb. Vi gennemfører en sådan tilbagebetaling med samme betalingsmiddel, som du benyttede ved den oprindelige transaktion, medmindre du udtrykkeligt har indvilget i noget andet. Under alle omstændigheder pålægges du ingen former for gebyrer som følge af tilbagebetalingen.

Vi kan tilbageholde tilbagebetalingen, indtil vi har modtaget varerne retur, eller du har fremlagt dokumentation for at have returneret varerne, alt efter hvad der er tidligst.

Du skal afholde de direkte udgifter i forbindelse med tilbagelevering af varerne.

Du hæfter kun for eventuel forringelse af varernes værdi, som skyldes anden håndtering, end hvad der er nødvendigt for at fastslå varernes art, egenskaber og den måde, de fungerer på.

Hvis du ønsker, at levering af tjenesteydelser skal påbegyndes, inden fortrydelsesfristen er udløbet, skal du betale os et beløb, som står i forhold til omfanget af de ydelser, der er leveret indtil det tidspunkt, hvor du informerede os om din udøvelse af aftalens fortrydelsesret, sammenlignet med fuld opfyldelse af aftalen.

## Klagemulighed

Ønsker du at klage over en vare eller tjenesteydelse købt hos Boliga Skøde, bedes du kontakte kundeservice, så vi kan forsøge at løse din klage.

Som forbruger har du derudover mulighed for at klage over en vare eller tjenesteydelse købt hos os til Konkurrence- og Forbrugerstyrelsens Center for Klageløsning, Carl Jacobsens Vej 35, 2500 Valby. Du kan klage til Center for Klageløsning via [www.forbrug.dk.](http://www.forbrug.dk/)

EU-Kommissionens online klageportal kan også anvendes ved indgivelse af en klage. Det er særlig relevant, hvis du er forbruger med bopæl i et andet EU-land. Klage indgives her

– [http://ec.europa.eu/odr.](http://ec.europa.eu/odr) Ved indgivelse af en klage skal du angive vores e-mailadresse;

Boliga Skøde – skoede@boligagruppen.dk